Diari Oficial de la Generalitat Valenciana


Sumari del DOGV 5914, del 16-12-2008 (2008/14575)

RESOLUCIÓ de 30 d'octubre de 2008, de la presidenta de l'Institut Valencià de Cinematografia Ricardo Muñoz Suay, per la qual s'adjudiquen les ajudes per al desplegament de projectes de llargmetratges de ficció, animació i documentals a la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5914

Data del DOGV
:   16-12-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/14027


Data del document
:   30-10-2008

Organisme emissor
:   Conselleria de Cultura i Esport

Tipus de document
:   Resolució

Anàlisi jurídica

 Descriptors 

:   * Instituto Valencià de L'Audiovisual i de la Cinematografia Ricardo Muñoz Suay
    * ajuda pública
    * producció audiovisual
    * suport econòmic

RESOLUCIÓ de 30 d'octubre de 2008, de la presidenta de l'Institut Valencià de Cinematografia Ricardo Muñoz Suay, per la qual s'adjudiquen les ajudes per al desplegament de projectes de llargmetratges de ficció, animació i documentals a la Comunitat Valenciana. [2008/14138]  
Per la Resolució de 25 d'abril de 2008 del president de l'Institut Valencià de Cinematografia Ricardo Muñoz Suay, es van convocar ajudes per al desplegament de projectes de llargmetratges de ficció, animació i documentals a la Comunitat Valenciana per al 2008.  
L'objectiu d'estes ajudes és donar suport a la preparació de projectes de llargmetratges, destinats a les sales d'exhibició cinematogràfica, de ficció, animació i documentals, a partir d'una idea original o d'una adaptació. L'import destinat a estes ajudes és un màxim de 124.000 euros, repartits en un màxim de cinc ajudes de 24.000 euros cada una; l'import ha de correspondre en una proporció del 50% a l'autor del guió i l'altre 50% a l'empresa productora associada que desitge desplegar el projecte de llargmetratge.  
Les ajudes que s'adjudiquen per mitjà de la present resolució tenen el caràcter de minimis i estan subjectes al Reglament (CE) número 1998/2006, de la Comissió, de 15 de desembre de 2006, relatiu a l'aplicació dels articles 87 i 88 del Tractat Constitutiu de la Comunitat Europea.  
D'acord amb la base 5 de la resolució de convocatòria, la vicepresidenta de l'Institut Valencià de Cinematografia Ricardo Muñoz Suay va resoldre el 31 de juliol de 2008 el nomenament dels membres de la comissió avaluadora per a la valoració de les sol·licituds presentades.  
La comissió avaluadora de les ajudes per al desplegament de projectes de llargmetratges de ficció, animació i documentals es va reunir a la seu de l'Institut Valencià de Cinematografia Ricardo Muñoz Suay (plaça de l'Ajuntament, 17, València) el 19 de setembre de 2008 a les 11 hores. Per a la valoració dels projectes la comissió va aplicar els criteris establits en la base 5.2 de la resolució de convocatòria.   
La comissió va emetre un informe en el qual s'especificava la valoració positiva de determinades sol·licituds i la desestimació de la resta, en aplicació de les bases de la resolució de convocatòria de les ajudes per al desplegament de projectes de llargmetratges de ficció, animació i documentals a la Comunitat Valenciana.  
Vist l'informe de la comissió avaluadora de les sol·licituds presentades i la proposta del vicepresident de l'Institut Valencià de Cinematografia Ricardo Muñoz Suay, i de conformitat amb les bases de la convocatòria, resolc:  
Primer  
Adjudicar les cinc ajudes, de vint-i-quatre mil euros cada una (el 50% per a l'autor del guió i l'altre 50% per a l'empresa productora), per al desplegament de projectes de llargmetratges de ficció, animació i documentals a la Comunitat Valenciana als sol·licitants següents:  
- Títol projecte: Ramón. Puntuació: 6,80  
Productora: Jaibo Films SLNE. CIF: S01107250. Subvenció: 12.000 €.  
Autor del guió: Samuel Ortí Matí. DNI: 71374042E. Subvenció: 12.000 €.  
- Títol projecte: El Capitán Trueno y el Santo Grial. Puntuació: 6,50  
Productora: Maltés Producciones SL. CIF: X47947778. Subvenció: 12.000 €.  
Autor del guió: Pau Vergara Belinchón. DNI: 25620363Q. Subvenció: 12.000 €.  
- Títol projecte: Ninots, la gran aventura. Puntuació: 6,30  
Productora: Trivision SL. CIF: X17476119. Subvenció: 12.000 €.  
Autor del guió: Miguel Betrán García. DNI: 00530375H.Subvenció: 12.000 €.  
- Títol projecte: El caballo verde. Puntuació: 6,10  
Productora: Malvarrosa Media, SL. CIF: E03037832. Subvenció: 12.000 €.   
Autores del guió: Miguel Peidró Zaragozá. DNI: 88043089B. Subvenció: 6.000 €.  
Jorge Juan Martínez Sánchez. DNI: 24442663S. Subvenció: 6.000 €.   
- Títol projecte: Tú, ellas y yo. Puntuació: 5,10  
Productora: Proyecson SA. CIF: K51258027. Subvenció: 12.000 €.  
Autor del guió: Antonio Lloréns Sanchís. DNI: 11973761V.Subvenció: 12.000 €.  
Segon  
Desestimar la sol·licitud que figura a continuació per no ajustar-se als requisits de les bases de la convocatòria: «Nace una esperanza», de Enrique Ventura Calas.  
Tercer  
Desestimar les altres sol·licituds per haver obtingut una puntuació inferior als projectes beneficiaris.  
D'acord amb el que establixen els articles 107, 116 i 117 de la Llei 30/1992, de règim jurídic de les administracions públiques i del procediment administratiu Comú, i els articles 10, 14 i 46 de la Llei 29/1998, reguladora de la jurisdicció contenciosa administrativa, contra el present acte, que posa fi a la via administrativa, es pot interposar potestativament recurs de reposició o directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició ha d'interposar-se davant del president de l'Institut Valencià de Cinematografia, en el termini d'un mes a comptar des de l'endemà de la notificació de la present resolució.  
b) El recurs contenciós administratiu ha de plantejar-se davant del Tribunal Superior de Justícia de la Comunitat Valenciana, en el termini dos mesos comptats a partir de l'endemà de la notificació de la present resolució.  
València, 30 d'octubre de 2008.- La presidenta de l'Institut Valencià de Cinematografia Ricardo Muñoz Suay: Trinidad María Miró Mira.